и за да се произнесе взе предвид следното:
Производството е по чл.208 и сл. от АПК във вр.с чл.14, ал.3 от ЗСПЗЗ.
Образувано е по  касационна жалба на Началника на О. С. „. –Г.С. против Решение 
№ 1637/01.07.2013г., постановено по Г.д.№ 94/2013 г. по описа на Районен съд– 
Г. С..
С жалбата се навеждат доводи за недопустимост на обжалваното решение. 
Алтернативно се поддържа, че решението е неправилно, поради противоречие с 
материалния закон, съществени процесуални нарушения и необоснованост. Иска се решението да бъде обезсилено, алтернативно отменено. 
Ответниците -В. И. М., В. Г. З., Г. П. Б., М. И. М., М. Г. Б., С. Г. М. и С. Г. 
С., чрез процесуалните си представители  оспорват касационната жалба.
Ответникът - Г. А. М., лично и чрез процесуалния си представител  оспорва 
касационната жалба.
Останалите ответници -В. А. С. и С. А. М., с писмено възражение оспорват 
касационната жалба.
Представителят на О. П. изразява становище, че касационната жалба е 
неоснователна, а постановения съдебен акт е правилен и законосъобразен.
След като обсъди оплакванията в жалбата, доказателствата по делото, становищата на страните и в рамките на касационната проверка, извършена съгласно чл. 218 
АПК административния съд намира следното:
Касационната жалба е постъпила в законния срок, изхожда от надлежна страна и 
производството е процесуално допустимо. 
Разгледана по същество жалбата е основателна, но по различни от изложените в 
нея съображения:
С Решение №1548/30.10.2012г. на АС-Б. постановено по к.адм.д. №535/2012г. по 
описа на съда е отменено Решение № 2224/16.07.2012 г.  на РС – С., постановено 
по Г.д. № 124/2006 г. по описа на съда в частта, с която е отхвърлена жалбата 
на А. Г. М., заместен в хода на производството от неговите наследници 
Г. А. М., В. А. С. и С. А. М. и е отменено Решение №01А/О от 24.10.1995г. на ПК-
С. (сега О. С. по земеделие- Г.С.), с което е отказано възстановяването на 
правото на собственост на наследниците на Г. В. М. в стари (възстановими) 
реални граници на нива от 2.000дка в м. „Ч. к.” и на нива от 1.000дка в м.
„Ч. к." и двете в землището на Г.С., като преписката е върната на О. С. по 
земеделие -С. със задължителните указания по тълкуване и прилагане на закона в мотивите на решението. 
С Решение №1362С/08.01.2013г. на ОСЗ-С. с т.І е признато правото на собственост 
на наследниците на Г. В. М. в съществуващи (възстановими) стари реални 
граници на нива от 2.000дка и на нива от 1.000дка и двете, находящи се  в м.
„Ч. к.” в землището на Г.С. и с т. ІІ е отказано да се възстанови правото 
на собственост в съществуващи (възстановими) стари реални граници на нива от 
2.000дка, осма категория и на нива от 1.000дка, осма категория и двете, 
находящи се  в м.„Ч. к.” в землището на Г.С. с мотива, че са застроени със 
сгради на “Я. и каскади” - чл.10б/1/ от ЗСПЗЗ.
По жалба на Г. А. М., В. А. С. и С. А. М. срещу Решение №1362С/08.01.2013г. на 
ОСЗ-С. в частта на отказа е образувано Г.д.№94/2013г. по описа на Районен съд-
С.. 
Междувременно с Решение №1362С/01.03.2013г. на ОСЗ – С. е изменено Решение 
№1362С/08.01.2013г. в частта му за отказ на основание чл.14,ал.7 от ЗСПЗЗ след 
постъпило искане с вх.№380/20.02.2013г. на Г. Б..
С молба на Началника на ОСЗ-С., постъпила на 08.03.2013г., преди първото по 
делото заседание е представено Решение №1362С/01.03.2013г. на ОСЗ – С. с искане делото да бъде прекратено, поради липсата на правен интерес.
С обжалваното решение е отменено Решение №1362/08.01.2013г. на ОСЗ-Г.С., в 
частта,  с която на наследниците на Г. В. М. е отказано да се възстанови 
правото на собственост в съществуващи (възстановими) стари реални граници на 
нива от 2.000дка, осма категория и на нива от 1.000дка, осма категория и двете, 
находящи се  в м.„Ч. к.” в землището на Г.С. и преписката е върната на ОСЗ-
С. за произнасяне относно двете ниви след приключване на процедурата по чл.11 и сл. от ППЗСПЗЗ. Решението е връчено на ОСЗ-С. на 04.07.2013г. и касационна 
жалба срещу него е депозирана на 18.07.2013г. чрез РС-С. до АС-Б. в срок.
Постановеното от районния съд решение е недопустимо. Налице са били 
предпоставките за прекратяване на образуваното пред него производство.
Постановеното в хода на делото пред районния съд  Решение №1362С/01.03.2013г. на ОСЗ – С., с което основание чл.14,ал.7 от ЗСПЗЗ е изменено Решение 
№1362С/08.01.2013г. в частта му за отказ, представлява оттегляне на оспорения 
акт в тази част по смисъла на чл. 156 АПК. То е станало на 08.03.2013 г., 
когато е депозирана в съда молбата на ответника с искане за прекратяване на 
делото и е преди първото съдебно заседание на 11.03.2013 г. Поради това за 
оттеглянето не се е изисквало съгласието на оспорващите - чл. 156, ал. 1 и 2 
АПК, действието му е настъпило незабавно и предметът на оспорване е отпаднал. 
След като оттеглянето на оспорения акт е направено преди произнасяне на съда по правния спор, следва да се приеме, че разглеждането на жалбата по оспорване на Решение №1362С/08.01.2013г. в частта му на постановения отказ е било 
недопустимо. Административният акт може да бъде предмет на оспорване до 
оттеглянето или отмяната си по някой от предвидените в закона способи - чл. 
159, т. 3 АПК. В тези случаи съществуването му като юридически факт за 
разпоредените с него правни последици се заличават, те отпадат с обратна сила, 
поради което защитата срещу тях е безпредметна, а процесът по осъществяването й 
недопустим.
При това положение районния съд е следвало да прекрати образуваното пред него  съдебно производство на основание  чл. 159, т. 3 АПК, а не да се произнася с 
решение с което да отменя отказ, който вече е бил оттеглен от административния орган.
Прави впечатление още, че районния съд се е произнесъл по жалба на Г. П. Б., С. 
Г. С., В. Г. З., С. Г. М., М. И. М., В. И. М., М. Г. Б. и от Г. А. М., В. 
А. С. и С. А. М., всички наследници на Г. В. М.. По делото обаче е 
приложена единствено подадена жалба от Г. А. М., В. А. С. и С. А. М., по която 
съдът е следвало да се произнесе. Липсва подадена жалба от името на останалите наследници, като районния съд се е произнесъл и по незаявено оспорване.
Недопустимото решение подлежи на обезсилване с прекратяване на делото, воден от 
което и на осн. чл. 221, ал. 3 вр. чл. 218, ал. 2 АПК Административен съд -Б.
 
                                                                Р Е Ш И :

ОБЕЗСИЛВА Решение № 1637/01.07.2013г., постановено по Г.д.№ 94/2013 г. по описа на Районен съд– Г. С., и вместо това постановява:
ОСТАВЯ БЕЗ РАЗГЛЕЖДАНЕ жалбата на Г. А. М., В. А. С. и С. А. М., и тримата с 
адрес: Г.С., ул.”. В. №2 срещу Решение №1362С/08.01.2013г. на ОСЗ-С., в частта, 
с която на наследниците на Г. В. М. е отказано да се възстанови правото на 
собственост в съществуващи (възстановими) стари реални граници на нива от 
2.000дка, осма категория и на нива от 1.000дка, осма категория и двете, 
находящи се  в м.„Ч. к.” в землището на Г.С. и  ПРЕКРАТЯВА производството 
по Г.д. № 94 по описа за 2013 г. на Районен съд Г.С..
Решението е окончателно.

ПРЕДСЕДАТЕЛ: /п/ Мария Тодорова

ЧЛЕНОВЕ:
1. /п/ Стоянка Пишиева-Сахатчиева
2. /п/ Марияна Мицева

Вярно с оригинала!
О.М.